Na osnovu člana 36 stav 2 Zakona o penzijskom i invalidskom osiguranju ("Službeni list RCG", br. 54/03 i 39/04), Ministarstvo rada i socijalnog staranja donosi

Pravilnik o utvrđivanju profesionalnih bolesti

*Pravilnik  je objavljen u "Službenom listu RCG", br.* *66/2004 od 29.10.2004. godine.*

**Član 1**

Ovim pravilnikom utvrđuju se profesionalne bolesti, radna mjesta, odnosno poslovi na kojima se te bolesti pojavljuju i uslovi pod kojima se smatraju profesionalnim bolestima.

**Član 2**

Profesionalne bolesti, radna mjesta, odnosno poslovi na kojima se te bolesti pojavljuju i uslovi pod kojima se smatraju profesionalnim bolestima su sljedeći:

|  |  |  |  |
| --- | --- | --- | --- |
| Red. br. | Profesionalna bolest | Poslovi i radna mjesta na kojima se bolest pojavljuje | Uslovi za priznavanje bolesti kao profesionalne |
| 1. | 2. | 3. | 4. |
| **1.0. BOLESTI PROUZROKOVANE HEMIJSKIM DEJSTVOM**  **1.1. Metali i metaloidi** | | | |
| 1. | Trovanje olovom ili njegovim jedinjenjima | Poslovi i radna mjesta na kojima postoji ekspozicija olovu ili njegovim jedinjenjima (Dokaz o intenzitetu i trajanju ekspozicije) | Izražena klinička slika trovanja ili specifična oštećenja krvi i krvotvornih organa ili perifernog nervnog sistema ili centralnog nervnog sistema ili bubrega |
| 2. | Trovanje živom ili njenim jedinjenjima | Poslovi i radna mjesta na kojima postoji ekspozicija živi ili njenim jedinjenjima (Dokaz o intenzitetu i trajanju ekspozicije) | Klinička slika trovanja sa specifičnim oštećenjima nervnog sistema ili bubrega ili najmanje tri od ostalih organa ili organskih sistema |
| 3. | Trovanje arsenom ili njegovim jedinjenjima | Poslovi i radna mjesta na kojima postoji ekspozicija arsenu ili njegovim jedinjenjima (Dokaz o intenzitetu i trajanju ekspozicije) | Klinička slika trovanja sa specifičnim oštećenjima krvi i krvotvornih organa ili nervnog sistema ili dva od sljedećih organa: srca, bubrega ili jetre |
| 4. | Trovanje fosforom ili njegovim jedinjenjima | Poslovi i radna mjesta na kojima postoji ekspozicija fosforu ili njegovim jedinjenjima (Dokaz o intenzitetu i trajanju ekspozicije) | Klinička slika trovanja sa specifičnim oštećenjima dva od sljedećih organa ili organskih sistema: kosti, jetra, bubrezi, nervni sistem, krv i krvotvorni organi i srce |
| 5. | Trovanje manganom ili njegovim jedinjenjima | Poslovi i radna mjesta na kojima postoji ekspozicija manganu ili njegovim jedinjenjima (Dokaz o intenzitetu i trajanju ekspozicije) | Klinička slika trovanja sa specifičnim oštećenjima nervnog sistema ili dva od sljedećih organa ili organskih sistema: jetra, bubrezi, krv i krvotvorni organi, respiratorni sistem |
| 6. | Trovanje berilijumom ili njegovim jedinjenjima | Poslovi i radna mjesta na kojima postoji ekspozicija berilijumu ili njegovim jedinjenjima (Dokaz o intenzitetu i trajanju ekspozicije) | Klinička slika trovanja sa specifičnim promjenama na plućima ili specifičnim oštećenjima druga dva organa ili organska sistema |
| 7. | Trovanje kadmijumom ili njegovim jedinjenjima | Poslovi i radna mjesta na kojima postoji ekspozicija kadmijumu ili njegovim jedinjenjima (Dokaz o intenzitetu i trajanju ekspozicije) | Klinička slika trovanja sa specifičnim oštećenjima bubrega ili kostiju ili dva od sljedećih organa ili organskih sistema: respiratorni sistem, jetra i krv i krvotvorni organi |
| 8. | Trovanje selenom ili njegovim jedinjenjima | Poslovi i radna mjesta na kojima postoji ekspozicija selenom ili njegovim jedinjenjima (Dokaz o intenzitetu i trajanju ekspozicije) | Klinička slika trovanja sa specifičnim oštećenjem tri organa ili organska sistema |
| 9. | Trovanje vanadijumom ili njegovim jedinjenjima | Poslovi i radna mjesta na kojima postoji ekspozicija vanadijumu ili njegovim jedinjenjima (Dokaz o intenzitetu i trajanju ekspozicije) | Klinička slika trovanja sa specifičnim oštećenjima tri organa ili organska sistema |
| 10. | Trovanje hromom ili njegovim jedinjenjima | Poslovi i radna mjesta na kojima postoji ekspozicija hromu ili njegovim jedinjenjima (Dokaz o intenzitetu i trajanju ekspozicije) | Klinička slika trovanja sa specifičnim oštećenjima tri organa ili organska sistema |
| 11. | Trovanje niklom ili njegovim jedinjenjima | Poslovi i radna mjesta na kojima postoji ekspozicija niklu ili njegovim jedinjenjima (Dokaz o intenzitetu i trajanju ekspozicije) | Klinička slika trovanja sa specifičnim oštećenjima tri organa ili organska sistema |
| 12. | Trovanje cinkom ili njegovim jedinjenjima | Poslovi i radna mjesta na kojima postoji ekspozicija cinku ili njegovim jedinjenjima (Dokaz o intenzitetu i trajanju ekspozicije) | Klinička slika trovanja sa specifičnim oštećenjima tri organa ili organska sistema |
| 13. | Trovanje bakrom ili njegovim jedinjenjima | Poslovi i radna mjesta na kojima postoji ekspozicija bakru ili njegovim jedinjenjima (Dokaz o intenzitetu i trajanju ekspozicije) | Klinička slika trovanja sa specifičnim oštećenjima tri organa ili organska sistema |
| 14. | Trovanje aluminijumom ili njegovim jedinjenjima | Poslovi i radna mjesta na kojima postoji ekspozicija aluminijumu ili njegovim jedinjenjima (Dokaz o intenzitetu i trajanju ekspozicije) | Klinička slika trovanja sa specifičnim oštećenjima tri organa ili organska sistema |
| 15. | Trovanje kobaltom ili njegovim jedinjenjima | Poslovi i radna mjesta na kojima postoji ekspozicija kobaltu ili njegovim jedinjenjima (Dokaz o intenzitetu i trajanju ekspozicije) | Klinička slika trovanja sa specifičnim oštećenjima tri organa ili organska sistema |
| 16. | Trovanje kalajem ili njegovim jedinjenjima | Poslovi i radna mjesta na kojima postoji ekspozicija kalaju ili njegovim jedinjenjima (Dokaz o intenzitetu i trajanju ekspozicije) | Klinička slika trovanja sa specifičnim oštećenjima tri organa ili organska sistema |
| **1.2. Gasovi** | | | |
| 18. | Trovanje halogenim elementima i njihovim jedinjenjima | Poslovi i radna mjesta na kojima postoji ekspozicija halogenim elementima ili njihovim jedinjenjima (Dokaz o intenzitetu i trajanju ekspozicije) | Klinička slika trovanja sa promjenama koje odgovaraju hroničnom iritativnom efektu na koži, sluzokožama i respiratornom sistemu |
| 19. | Trovanje sumporom ili njegovim jedinjenjima | Poslovi i radna mjesta na kojima postoji ekspozicija sumporu ili njegovim jedinjenjima (Dokaz o intenzitetu i trajanju ekspozicije) | Klinička slika trovanja sa hroničnim iritativnim efektima na koži, sluzokožama i respiratornom sistemu |
| 20. | Trovanje azotnim jedinjenjima | Poslovi i radna mjesta na kojima postoji ekspozicija azotnim jedinjenjima (Dokaz o intenzitetu i trajanju ekspozicije) | Klinička slika trovanja sa hroničnim iritativnim efektima na koži, sluzokožama i respiratornom sistemu |
| 21. | Trovanje ugljenmonoksidom | Poslovi i radna mjesta na kojima postoji ekspozicija ugljenmonoksidu (Dokaz o intenzitetu i trajanju ekspozicije) | Klinička slika trovanja sa specifičnim oštećenjima dva od sljedećih organskih sistema: centralni nervni sistem, krvni sudovi, krv i krvotvorni organi |
| 22. | Trovanje cijanom ili njegovim jedinjenjima | Poslovi i radna mjesta na kojima postoji ekspozicija cijanu ili njegovim jedinjenjima (Dokaz o intenzitetu i trajanju ekspozicije) | Klinička slika trovanja sa asteno-vegetativnim manifestacijama i specifičnim oštećenjima dva od sljedećih organa ili organskih sistema: nervni sistem, štitasta žljezda, krv i krvotvorni organi |
| **1.3. Rastvarači** | | | |
| 23. | Trovanje alifatskim ugljovodonicima | Poslovi i radna mjesta na kojima postoji ekspozicija alifatskim ugljovodonicima (Dokaz o intenzitetu i trajanju ekspozicije) | Klinička slika trovanja sa specifičnim oštećenjima dva od sljedećih organa ili organskih sistema: krv i krvotvorni organi, jetra, bubrezi i nervni sistem |
| 24. | Trovanje cikličnim ugljovodonicima ili njihovim homolozima | Poslovi i radna mjesta na kojima postoji ekspozicija cikličnim ugljovodonicima ili njihovim homolozima (Dokaz o intenzitetu i trajanju ekspozicije) | Klinička slika trovanja sa specifičnim oštećenjima dva od sljedećih organa ili organskih sistema: krv i krvotvorni organi, jetra, bubrezi i nervni sistem |
| 25. | Trovanje nitro i aminoderivatima ugljovodonika | Poslovi i radna mjesta na kojima postoji ekspozicija nitro i aminoderivatima ugljovodonika (Dokaz o intenzitetu i trajanju ekspozicije) | Klinička slika trovanja sa pojavom katarakte ili specifična oštećenja dva od sljedećih organa ili organskih sistema: krv i krvotvorni organi, jetra, bubrezi i nervi sistem |
| 26. | Trovanje halogenim derivatima ugljovodonika | Poslovi i radna mjesta na kojima postoji ekspozicija halogenim derivatima ugljovodonika (Dokaz o intenzitetu i trajanju ekspozicije) | Klinička slika trovanja sa specifičnim oštećenjima dva od sljedećih organa ili organskih sistema: krv i krvotvorni organi, jetra, bubrezi i nervni sistem |
| 27. | Trovanje ugljenodisulfidom | Poslovi i radna mjesta na kojima postoji ekspozicija ugljendisulfidu (Dokaz o intenzitetu i trajanju ekspozicije) | Klinička slika trovanja sa specifičnim oštećenjima dva od sljedećih organa ili organskih sistema: organ vida, centralni nervni sistem i periferni nervni sistem ili tri od ostalih organa ili organskih sistema |
| 28. | Trovanje alkoholima ili estrima ili aldehidima ili ketonima | Poslovi i radna mjesta na kojima postoji ekspozicija alkoholima ili estrima ili etrima ili aldehidima ili ketonima (Dokaz o intenzitetu i trajanju ekspozicije) | Klinička slika trovanja sa specifičnim oštećenjima dva od sljedećih organa ili organskih sistema: krv i krvotvorni organi, jetra, bubrezi i nervni sistem |
| **1.4. Pesticidi** | | | |
| 29. | Trovanje pesticidima koji nijesu obuhvaćeni pod drugim tačkama | Poslovi i radna mjesta na kojima postoji ekspozicija pesticidima koji nijesu obuhvaćeni pod drugim tačkama (Dokaz o intenzitetu i trajanju ekspozicije) | Klinička slika trovanja sa specifičnim oštećenjima dva organa ili organska sistema |
| **2.0. BOLESTI PROUZROKOVANE FIZIČKIM DEJSTVOM** | | | |
| 30. | Oboljenja izazvana jonizujućim zračenjem | Poslovi i radna mjesta na kojima postoji ekspozicija otvorenim i zatvorenim izvorima jonizujućeg zračenja (Dokaz o trajanju ekspozicije najmanje pet godina i intenzitetu ekspozicije - ličnom biodozimetrijom ili mjerenjem radioaktivnosti urina) | Klinička slika sa morfološkim i funkcionalnim promjenama u krvi i krvotvornim organima ili koži (ulcerozni radiodermatitis) ili očnog sočiva (katarakta) ili hipotireoza izazvana radioaktivnim jodom |
| 31. | Oboljenja izazvana nejonizujućim zračenjem | Poslovi i radna mjesta na kojima postoji ekspozicija nejonizujućem zračenju (Dokaz o intenzitetu i trajanju ekspozicije - najmanje pet godina) | Morfološke i funkcionalne promjene na organu vida (katarakta) |
| 32. | Oboljenja izazvana povišenim ili sniženim atmosferskim pritiskom | Poslovi i radna mjesta kesonaca, ronilaca i letačkog osoblja (Dokaz o ponavljanim naglim dekompresijama) | Ponavljanje vazdušne embolije i ispadi funkcije centralnog nervnog sistema ili miokarda ili pluća ili koštanog sistema |
| 33. | Oboljenja izazvana bukom | Poslovi i radna mjesta na kojima se dolazi u kontakt sa bukom preko dozvoljenog nivoa (Dokaz o trajanju i intenzitetu ekspozicije) | Obostrano perceptivno oštećenje sluha preko 30% po Fowler-Sabineu. Dokaz o progresiji oštećenja sluha tokom rada u buci |
| 34. | Oboljenja izazvana vibracijama | Poslovi i radna mjesta na kojima postoji ekspozicija vibracijama (Dokaz o trajanju ekspozicije od najmanje pet godina) | Klinička slika sa minimumom morfoloških ili funkcionalnih promjena na vaskularnom i neuromuskularnom ili koštanom sistemu |
| 35. | Hronični burzitis zglobova nastao usljed prenaprezanja i dugotrajnog pritiska | Poslovi i radna mjesta na kojima postoji dugotrajno prenaprezanje i dugotrajan pritisak na burze (najmanje 5 godina) | Klinička slika hroničnog zapaljenja lakatne ili ramene ili prepatelarne burze sa umanjenjem funkcije zahvaćenog zgloba |
| 36. | Sindrom karpalnog tunela | Poslovi i radna mjesta na kojima postoji dugotrajno prenaprezanje i pritisak na šaku i podlakticu | Klinička slika sa morfološkim znacima hronične kompresije i funkcionalnim ispadima |
| 37. | Paraliza nerava usljed prenaprezanja i dugotrajnog pritiska | Poslovi i radna mjesta na kojima postoji dugotrajno prenaprezanje i pritisak na periferni nerv | Klinička slika paralize perifernog nerva |
| 38. | Oštećenje meniskusa koljena usljed dugotrajnog opterećenja u nefiziološkom položaju | Poslovi i radna mjesta na kojima postoji opterećenje koljena u nefiziološkom položaju (Dokaz o trajanju oštećenja koljena najmanje pet godina, sa dnevnim opterećenjem od najmanje jedne trećine radnog vremena) | Klinička slika sa morfološkim lezijama meniskusa i funkcionalnim promjenama koljenog zgloba |
| **3.0. BOLESTI PROUZROKOVANE BIOLOŠKIM FAKTORIMA** | | | |
| 39. | Tropske, importovane bolesti izazvane virusima, bakterijama i parazitima | Poslovi osoblja na službi u oblastima gdje se tropske bolesti javljaju endemski i epidemijski | Klinička slika tropskih bolesti (Dokaz o kontaktu sa biološkim agensom i parazitima i prostornoj i vremenskoj povezanosti sa pojavom bolesti) |
| 40. | Antropozoonoze | Poslovi i radna mjesta na kojima je ostvaren kontakt sa uzročnikom bolesti | Klinička slika antropozoonoza (Dokaz o kontaktu sa biološkim agensom i prostornoj i vremenskoj povezanosti sa pojavom bolesti) |
| 41. | Virusni hepatitis | Poslovi i radna mjesta na kojima je ostvaren parenteralni kontakt sa uzročnikom bolesti | Klinička slika hepatitisa (Dokaz o parenteralnoj infekciji sa biološkim agensom i vremenskoj i prostornoj povezanosti sa pojavom bolesti) |
| 42. | Parenteralna infekcija izazvana virusom SIDA-e (AIDS) | Poslovi i radna mjesta na kojima je ostvaren parenteralni kontakt sa uzročnikom bolesti | Klinička slika SIDA-e (Dokaz o parenteralnoj infekciji sa biološkim agensom i vremenskoj i prostornoj povezanosti sa pojavom bolesti) |
| 43. | Tuberkuloza | Poslovi i radna mjesta na kojima je ostvaren parenteralni kontakt sa bacilom tuberkuloze | Klinička slika tuberkuloze prouzrokovane bacilom tuberkuloze rezistentnim na antituberkulozne ljekove |
| **4.0. BOLESTI PLUĆA** | | | |
| 44. | Silikoza pluća | Poslovi i radna mjesta na kojima postoji ekspozicija prašini slobodnog silicijum-dioksida (Dokaz o intenzitetu i trajanju ekspozicije) | Klinički nalaz sa rendgenografskim promjenama na plućima, profuzije 1/1 i poremećajem plućne ventilacije najmanje srednjeg stepena ili veći stepen profuzije rendgenografskih promjena |
| 45. | Siliko-tuberkuloza | Poslovi i radna mjesta na kojima postoji ekspozicija prašini slobodnog silicijum-dioksida (Dokaz o intenzitetu i trajanju ekspozicije) | Klinički nalaz sa rendgenografskim promjenama na plućima profuzije 1/1, kao i znaci aktivne tuberkuloze pluća |
| 46. | Azbestoza pluća | Poslovi i radna mjesta na kojima postoji ekspozicija azbestnim vlaknima (Dokaz o intenzitetu i trajanju ekspozicije) | Klinički nalaz sa rendgenografskim promjenama na plućima profuzije 1/1 i poremećajem plućne ventilacije najmanje srednjeg stepena ili veći stepen profuzije rendgenografskih promjena |
| 47. | Pneumokonioza rudara ugljenokopa | Poslovi i radna mjesta u rudnicima uglja sa podzemnom eksploatacijom (Dokaz o intenzitetu i trajanju ekspozicije) | Klinički nalaz sa rendgenografskim promjenama na plućima profuzije 1/1 i poremećajem plućne ventilacije najmanje srednjeg stepena ili veći stepen profuzije rendgenografskih promjena |
| 48. | Pneumokonioza uzrokovana tvrdim metalom | Poslovi proizvodnje i obrade tvrdog metala (Dokaz o intenzitetu i trajanju ekspozicije) | Klinički nalaz sa rendgenografskim promjenama na plućima profuzije 1/1 i poremećajem plućne ventilacije najmanje srednjeg stepena ili veći stepen profuzije rendgenografskih promjena |
| 49. | Bisinoza pluća | Poslovi i radna mjesta gdje postoji ekspozicija prašini pamuka, lana i konoplje, posebno u početnim fazama prerade (Dokaz o intenzitetu i trajanju ekspozicije od najmanje deset godina) | Klinička slika bisinoze u drugom i u trećem stadijumu bolesti |
| 50. | Astma | Poslovi i radna mjesta na kojima dolazi do kontakta sa materijama koje izazivaju alergijsko ili iritantno dejstvo na disajne puteve (Dokaz o ekspoziciji) | Klinička slika astme sa verifikacijom napada u toku rada, pozitivni nespecifični i specifični bronhoprovokativni testovi. U slučajevima kad je bronhoprovokativni test kontraindikovan, pozitivni imunološki testovi |
| 51. | Egzogeni alergijski bronhioloalveolitis | Poslovi i radna mjesta na kojima su radnici eksponovani sporama gljivica i heterolognim proteinima (Dokaz o ekspoziciji) | Klinički nalaz se specifičnim rendgenografskim promjenama na plućima, poremećaj plućne ventilacije srednjeg stepena, pozitivan specifični bronhoprovokativni test i specifične imunološke promjene |
| 52. | Angioneurotski edem gornjih disajnih puteva | Poslovi i radna mjesta na kojima su radnici eksponovani alergogenim materijama (Dokaz o ekspoziciji) | Klinička slika sa izraženim promjenama na gornjim disajnim putevima i pozitivnim ekspozicionim i specifičnim imunološkim testovima |
| 53. | Hronični opstruktivni bronhitis | Poslovi i radna mjesta na kojima dolazi do kontakta sa iritirajućom prašinom (Dokaz o intenzitetu i trajanju ekspozicije od najmanje deset godina) | Klinička slika hroničnog opstruktivnog bronhitisa sa poremećajem plućne ventilacije teškog stepena (FEV1 <50%). Normalan spirometrijski nalaz pri zaposlenju. Dokaz o progresiji oštećenja plućne funkcije tokom rada. Dokaz da je oboljela osoba oduvijek bila nepušač |
| **5.0. BOLESTI KOŽE** | | | |
| 54. | Kontakt dermatitis | Poslovi i radna mjesta na kojima su radnici eksponovani alergogenim ili iritantnim materijama (Dokaz o ekspoziciji) | Klinička slika težeg hroničnog ili recidivantnog kontakt dermatitisa sa pozitivnim specifičnim imunološkim i drugim testovima |
| 55. | Recidivantna urtikarija | Poslovi i radna mjesta na kojima su radnici eksponovani alergogenim materijama (Dokaz o ekspoziciji) | Klinička slika sa pozitivnim ekspozicionim i imunološkim testovima |
| **6.0. MALIGNE BOLESTI** | | | |
| 56. | Maligne bolesti | Poslovi i radna mjesta gdje se ostvaruje kontakt sa kancerogenim materijama | Klinička slika malignog oboljenja prouzrokovanog jonizujućim zračenjem ili ultravioletnim zracima ili hemijskim kancerogenima sa IARC liste sigurno dokazanih kancerogena |

**Član 3**

Ovaj pravilnik stupa na snagu osmog dana od dana objavljivanja u "Službenom listu Republike Crne Gore".

Broj: 0201 - 6562

Podgorica, 22. oktobra 2004. godine

**Ministarstvo rada i socijalnog staranja**

Ministar,

**Slavoljub Stijepović**, s.r.